Wikiloc - 228.Senderisme en tren: de Montmeló a Granollers-Canovelles seguint el riu Congost (GR-2) i visitant Palou
Senderisme en tren
Senderisme en tren on Wikiloc
228.Senderisme en tren: de Montmeló a Granollers-Canovelles seguint el riu Congost (GR-2) i visitant Palou on Wikiloc

228.Senderisme en tren: de Montmeló a Granollers-Canovelles seguint el riu Congost (GR-2) i visitant Palou
LA TRAVESSA Cotxes, aguaits, magatzems, GR-2, empreses químiques, camins fluvials, ermites... tot aquests elements són els que es fusionen en aquesta estranya travessa, gairebé que ens atreviríem a anomenar-la de 'ruta cíborg', atès que en una sola sortida es fusiona la natura i les zones industrials com en poques altres travesses. O potser més aviat hauríem de dir que és la natura que ens queda després de malmetre i maltractar el nostre entorn fins al punt que la natura queda encerclada d'allò més entre zones industrials i urbanitzacions i amb l'espasa de Dàmocles a sobre sempre amanaçant amb destruir el poc que resta. La caminada uneix les estacions de Montmeló (linia Barcelona-Girona-Portbou) i de Granollers-Canovelles (linia Barcelona-Vic-Puigcerdà) pel marge dret del riu Congost. Segueix en tot moment el GR-2, un sender de gran recorregut que uneix La Jonquera amb Aiguafreda i Sant Adrià de Besòs. La travessa és una caminada senzilla ideal per fer-la en una matinal, passejant o corrent. A la part sud (Motmeló) ens trobarem més amb grup d'amigues, entrades amb edat, que passegen a bon ritme. En canvi, més amunt, per Granollers, són els runners els que predominen. Una de les sorpreses positives de la ruta són els aiguamolls de Can Cabanyes (Granollers), un espai natural foramt per una pineda amb un parell d'estanys i un aguait des d'on poder observar aus. L'àrea es completa amb petit centre d'educació ambiental enfocat per a escolars. També mereix menció Palou, un antic municipi independent ara agregat a Granollers i envoltat de camps de conreu. El recorregut s'allarga en 1.100 metres per visitar-lo, però creiem que val la pena aquest petit esforç extra en què la ruta se separa del seguiment estricte del GR-2 per visitar l'antic municipi. L'església de Sant Julià, les Escoles i la casa dels Mestres i la Torre de les Aigües son alguns dels elements que visitarem. Us recomanem de no fer la caminada durant l'estiu ni durant els entrenants automobilístics del Circuit de Catalunya, molt proper a la proposta. El soroll constant dels motors poden acabar de malmetre del tot la jornada. ELS SENDERS La ruta segueix quasi íntegrament el GR-2, sender de gran recorregut que segueix pel marge dret (oest) del riu Congost. Només creuarem al marge contrari a fi de visitar el nucli de Palou, agregat a Granollers l'any 1928. DIFICULTAT Ruta fàcil que discorre per pistes planeres sense desnivells. El recorregut està senyalitzat amb marques de pintura blanc i vermell (GR) i amb pals indicadors a pràcticament totes les cruïlles. ELS TRENS INICI: estació de Montmeló. La travessa comença Montmeló (Vallès Oriental). L'estació es troba al centre del petit nucli de la població. Disposa de bar i pels seus voltants també hi ha bars i botigues. FINAL: estació de Granollers-Canovelles. Es troba al nord-oest del terme municipal de Granollers, molt a prop de Canovelles. L'estació de Granollers Centre és a 2,5 quilòmeters, situada al sud de la ciutat. És una opció vàlida si es vol visitar el centre. Podeu consultar aquí els horaris dels diferents transports: - RODALIES DE CATALUNYA